《蝶恋花》
清代·严绳孙

翠帐寒生香篆袅。斜亸腰支，一向和衣抱。暮雨帘栊如欲晓。

罗裙半展潇湘绕。

笑吐丁香檀晕小。雾湿花房，杨柳三眠了。唤起凤屏灯悄悄。

试看鬟影松多少。

作者简介：（1623—1702）江苏无锡人，字荪友。以诗古文辞擅名。康熙十八年，以布衣举博学鸿儒，试日仅赋一诗而出。授检讨，修《明史》，充日讲起居注官。迁右中允，乞归。工书画，有《秋水集》。